兩個星期前去完日本出差，開始掛住日本嘅美食，見到灣仔新開嘅日本料理，約埋朋友happy Friday。櫻木店內環境華麗，我哋坐卡位。海膽手卷，海膽味香甘甜，口感紮實豐富。紫菜香脆，壽司飯香軟，好有飯味。麻醬芝士豆腐沙律，正方形的卡夫芝士配上豆腐，加上沙律菜，口感豐富，好清新。麻醬好香。鰻魚豆腐，豆腐包住鰻魚，豆腐炸到脆卜卜，豆腐有豆味，鰻魚好香脆。一口就食得晒。清酒煮蜆，每粒蜆好肥大多汁，每粒蜆也有蜆肉。